Public procurement notice: Contract Notice
Published: 2020-02-11
Buyer: Region Syddanmark, Projektorganisationen for Nyt OUH
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45215100 | 45215140 | 71000000 | 71500000
Estimated value: 400000000 DKK
Submission deadline: 2020-03-13
Award criteria: The most economic tender

Technical requirements: Regionsrådet godkendte den 22.8.2016 visionen for en styrket diabetesindsats i Region Syddanmark i form af et samarbejde med Novo Nordisk Fonden om etablering af et Steno Diabetes Center Odense (SDCO). Sammen med en forbindelsesgang mellem Nyt OUH somatik og Voksenpsykiatrien, der kobler sig på SDCO, udgør dette samlet Delprojekt 11 (DP11).
Der forventes at blive behandlet ca. 9 000 patienter årligt på centret, som skal være et kraftcenter for udvikling af nye behandlings- og forebyggelsesmetoder til gavn for alle med diabetes i Region Syddanmark.
Byggeprojektet forventes at omfatte ca. 20 000 m2 nybyggeri. Centret skal etableres i en ny bygning ved det Nye Odense Universitetshospital (Nyt OUH).
Steno Diabetes Center Odense (SDCO) skal etableres som en ny bygning ved det Nye Odense Universitetshospital (Nyt OUH). Byggeprojektet forventes at omfatte ca. 20 000 m2 nybyggeri, fordelt med ca. 12 300 m2 Steno Diabetes Center, 3 700 m2 parkeringskælder og 3 400 m2 forbindelsesgang.
Kontrakten udbydes i et udbud med forhandling, jf. udbudslovens § § 61-66, således at der gennemføres en prækvalifikation, hvor der prækvalificeres 4 tilbudsgivere. Totalentreprisen indebærer granskning af det foreliggende materiale og færdigprojektering af byggeriet. Projektet udbydes som tidligt udbud i totalentreprise, idet der er projekteret frem til og med dispositionsforslag og på udvalgte dele på projektforslagslignende niveau. Videre-/færdigprojektering påhviler den vindende tilbudsgiver, idet parterne dog skal have en tæt dialog og samarbejde herom. Den vindende tilbudsgiver overtager ansvaret for det foreliggende projektmateriale. Denne proces er beskrevet nærmere i udbudsmaterialet.
Der gøres opmærksom på, at Region Syddanmark forbeholder sig retten til at tildele kontrakt på grundlag af det indledende tilbud.
Forhandlingsfasen gennemføres med op til 2 forhandlingsrunder på baggrund af det første indledende tilbud. Hvis det måtte vise sig nødvendigt, kan Region Syddanmark dog tilføje yderligere forhandlingsrunder eller yderligere indledende tilbud, men det er ikke forventningen, at dette bliver tilfældet.
Totalentreprisekontrakten skal suppleres med indkøb på delkontrakter, hvor der er afhængigheder med Nyt OUH komplekset. Dette gælder inden for tværgående entrepriser og bygherreleverancer. Kontrahering sker af Nyt OUH projektet.
Såfremt Region Syddanmark modtager flere egnede ansøgninger end det ønskede antal tilbudsgivere 4, vil Region Syddanmark ved udvælgelsen blandt de egnede og kvalificerede ansøgere vælge de 4 ansøgere, som i lyset af den udbudte opgave har den bedste tekniske og faglige formåen, jf. punkt III.1.3).
Der vil blive lagt særlig vægt på, hvilke ansøgere der i relation til den udbudte opgave, dokumenterer de bedste kompetencer i form af referencer og erfaringer (set i forhold til relevans, størrelse og kompleksitet). Ved vurderingen vil Region Syddanmark særligt lægge vægt på, at ansøgerne via referencer i videst muligt omfang kan dokumentere at have følgende kompetencer:
- Arkitektkompetencer vedrørende projektering af behandlings- og forskningshuse, lærings-, videns- og sundhedshuse eller lignende projekter af en tilsvarende størrelse og/eller kompleksitet som SDCO. Det tillægges positiv vægt, hvis ansøger har erfaring med detailprojektering,
- Ingeniørmæssige kompetencer vedrørende projektering af behandlings- og forskningshuse, lærings-, videns- og sundhedshuse eller lignende projekter af en tilsvarende størrelse og/eller kompleksitet som SDCO. Det tillægges positiv vægt, hvis ansøger har erfaring med detailprojektering,
- Udførelse af behandlings- og forskningshuse, lærings-, videns- og sundhedshuse eller lignende projekter af en tilsvarende størrelse og /eller kompleksitet som SDCO,
- Komplekse projekter, hvor fokus har været at skabe forøget værdi gennem et tæt samarbejde med bygherren i projektet. Det tillægges positiv vægt, hvis ansøger har erfaring med ”tidlig inddragelse” i lignende projekter af en tilsvarende størrelse og/eller kompleksitet som SDCO, hvor ansøger har indgået i et tæt samarbejde med bygherre.
Referencer vedrørende totalentreprise eller hovedentreprise tillægges positiv vægt. Referencer, som er udført som totalentreprise, tillægges mere vægt end arbejder udført som hovedentreprise.


Award value: 400000000